मैसूरु. कर्नाटक राज्य गंगूबाई हंगल संगीत व कला विश्वविद्यालय के विद्यार्थियों ने यहां मंगलवार को परिसर में बुनियादी सुविधाएं उपलब्ध करवाने की मांग को लेकर विरोध प्रदर्शन किया। इस दौरान वाद्ययंत्र बजाकर व गीत गाकर अपनी मांगों के बारे में जानकारी दी। विद्यार्थियों ने बुनियादी सुविधाएं उपलब्ध करवाने की मांग नहीं माने जाने पर अनिश्चितकालीन हड़ताल शुरू करने की चेतावनी दी है। उन्होंने उच्च शिक्षा मंत्री जीटी देवेगौड़ा से अविलंब हस्तक्षेप कर समस्या का समाधान करने की मांग की।